Document ID: 31995R1711

ΚΑΝΟΝΙΣΜΟΣ (ΕΚ) αριθ. 1711/95 ΤΗΣ ΕΠΙΤΡΟΠΗΣ της 13ης Ιουλίου 1995 για μεταβατική προσαρμογή του ειδικού καθεστώτος για την εισαγωγή σκληρού σίτου που κατάγεται από το Μαρόκο για την εφαρμογή της συμφωνίας επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης και για την παρέκκλιση από τον κανονισμό (ΕΟΚ) αριθ. 1520/76 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητας, αφενός και του Μαρόκου, αφετέρου (2), προβλέπει ειδικό καθεστώς κατά την εισαγωγή σκληρού σίτου καταγωγής Μαρόκου που μεταφέρεται απευθείας στην Κοινότητα 7 ότι, με το καθεστώς αυτό, παραχωρείται μείωση της εφαρμοζόμενης εισφοράς κατά 0,50 λογιστικές μονάδες ανά τόνο 7 ότι ο κανονισμός (ΕΟΚ) αριθ. 1520/76 του Συμβουλίου της 24ης Ιουνίου 1976 για τις εισαγωγές σκληρού σίτου καταγωγής Μαρόκου (3), έχει καθορίσει τους κανόνες εφαρμογής του καθεστώτος αυτού 7
ότι η Κοινότητα έχει δεσμευθεί δυνάμει της συμφωνίας επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης να διατιμήσει τις κυμαινόμενες εισφορές και να τις αντικαταστήσει με δασμούς από την 1η Ιουλίου 1995 7 ότι πρέπει, συνεπώς, αναμένοντας τη σύναψη ενός νέου διακανονισμού με το Μαρόκο, να υπάρξει παρέκκλιση μεταβατικώς από τον κανονισμό (ΕΟΚ) αριθ. 1520/76 και να αντικατασταθεί ο όρος «εισφορά» από τον όρο «δασμός» 7 ότι πρέπει, επίσης, να μετατραπεί η λογιστική μονάδα σε Ecu 7
ότι ο δασμός του κοινού δασμολογίου για τις εισαγωγές αυτές είναι εκείνος που εφαρμόζεται τη στιγμή που μνημονεύεται στο άρθρο 67 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως του κοινοτικού τελωνειακού κώδικα (4) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 1 του κανονισμού (ΕΟΚ) αριθ. 1520/76, ο παρών κανονισμός προβλέπει τις διατάξεις που εφαρμόζονται στο ειδικό καθεστώς για την εισαγωγή σκληρού σίτου καταγωγής Μαρόκου για την περίοδο μεταξύ 1ης Ιουλίου 1995 και 30 Ιουνίου 1996.
Άρθρο 2
Ο δασμός κατά την εισαγωγή στην Κοινότητα σκληρού σίτου που υπάγεται στον κωδικό ΣΟ 1001 10 00 και μεταφέρεται απευθείας από τη χώρα αυτή στην Κοινότητα, είναι εκείνος που καθορίζεται σε εφαρμογή του άρθρου 10 παράγραφος 2 του κανονισμού (ΕΟΚ) αριθ. 1766/92 του Συμβουλίου (5), μειωμένος κατά 0,73 Ecu ανά τόνο.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από 1ης Ιουλίου 1995 έως 30 Ιουνίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουλίου 1995.

Labels: 3
15
17
18